ЖыIэгъуэхэр
Насыпым цIыху зэхэгъэж ищIыркъым
Зэманым псори здехь: зым гу щимыхуауэ, адрейм фIэмыIэфIыжу.
И зэманым япэ ищар цIыхум щIагъуэу къагурыIуэркъым, къыкIэрыхуам зэманыр здэкIуэр къыгурыIуэжыркъым.
КъэдгъэщIамрэ къытхуэнэжамрэ зэхуэдизыбзэщ: тIури бжьизщ.
Ужьыхыжынур занщIэу къолыд, блэнур тIэкIу-тIэкIуурэ къызэщIонэ.
Уи яужь зыкъизынэнури уи япэ ищынури чэнджащэркъым.
Зэхыумыхагъэххэм хуэдэу, игъащIэм пщIэуэ щытахэр пщогъупщэж.
Зэ къыщIэздзэжащэрэт гъащIэр жызыIэм, къыщIимыдзэххауэ арагъэнущ.
ЩIыхьыр къэзылэжьым и щхьэкIэ зэзэмызэщ къызэрылъысыр, ауэ и цIэм, гува-щIэхами, къылъосыж.
ЗымыщIэнуIам сыт щыгъуи и пщэдейщ.
Куууэ гупсысэм кIэщIу жиIэн къегъуэт.
Насыпым цIыху зэхэгъэж ищIыркъым.
Ухэдэ-ухэмыдэми, къыпхуиухар къыплъос.
Зэбийм я нэхъыбэр ныбжьэгъу зэщыхьэжащ.
Зи щхьэ къэзыгъэпцIэжри пцIыупсщ.
ПцIыр фIэщ щIыгъуафIэщ.
Бейтыгъуэн Сэфарбий.
